PATVIRTINTA

Lietuvos Respublikos kultūros ministro

202 m. d. įsakymu Nr. ĮV-

**LIETUVOS NACIONALINIO OPEROS IR BALETO TEATRO**

asignavimų valdytojo kodas 902001

**2024–2026 METŲ STRATEGINIS VEIKLOS PLANAS**

2023

Vilnius

**I SKYRIUS**

**MISIJA**

 Lietuvos nacionalinio operos ir baleto teatro (toliau – Teatras) paskirtis yra savo kūrybine veikla pristatyti visuomenei iškiliausius nacionalinius ir užsienio operos, baleto ir muzikos meno pasiekimus, įgyvendinti valstybės kultūros politiką profesionaliojo scenos meno srityje, sudarant sąlygas profesionalių menininkų kūrybai.

 Teatro misija – skatinti žmogaus dvasinį tobulėjimą, ugdyti kultūringą, harmoningą, kūrybingą visuomenę, puoselėti nacionalinį tapatumą, kultūros tradicijas ir vertybes, užtikrinti aukščiausio lygio profesionaliojo scenos meno kūrybą, jos sklaidą ir prieinamumą visoms šalies visuomenės grupėms, integraciją į tarptautinę profesionaliojo scenos meno erdvę.

**II SKYRIUS**

**VALSTYBĖS VEIKLOS SRITIS IR STRATEGINIAI IR (ARBA) VEIKLOS TIKSLAI**

**08. Valstybės veiklos sritis - Kultūra ir visuomenės informavimas.**

 Lietuvos nacionalinis operos ir baleto teatras – tai didžiausia scenos meną puoselėjanti organizacija Lietuvoje. Teatre visuomenei pristatomi tiek Lietuvos, tiek užsienio autorių sceniniai veikalai bei užtikrinama aukšta meninė atlikimo kokybė, puoselėjamos nematerialiosios kultūrinio paveldo vertybės. Žemiau esančioje lentelėje apibrėžiamas Teatro veiklos tikslas ir jo poveikio rodikliai bei jų reikšmės 2024–2026 m.

**1 lentelė.** *Tikslai ir jų poveikio rodikliai*

|  |  |  |  |  |
| --- | --- | --- | --- | --- |
| NPP strateginis tikslas ir (arba) veiklos tikslas ir jo poveikio rodiklis (matavimo vienetai) | Pradinė poveikio rodiklio reikšmė (metai) | Siektinos poveikio rodiklio reikšmės | Vėliausiai prieinama faktinė poveikio rodiklio reikšmė (metai) | NPP nustatytos siektinos strateginio tikslo poveikio rodiklio reikšmės |
| 2024 | 2025 | 2026 | 2025 m. | 2030m. |
| 1 | 2 | 3 | 4 | 5 | 6 | 7 | 8 |
| 1. 08-001-11 Ugdyti ir tenkinti visuomenės poreikį operos ir baleto menui |  |  |  |  |  |  |  |
| 1.1. E-08-001-11-01 Lankytojų skaičius (žmonės)  | 164311,0(2019) | 160000,0 | 162000,0 | 165000,0 | 173980,0(2022) |  |  |

**III SKYRIUS**

**VEIKLOS PRIORITETAI**

 Atsižvelgiant į valstybės strateginiuose dokumentuose, t. y. 2021–2030 metų Lietuvos Respublikos kultūros ministerijos Kultūros ir kūrybingumo plėtros programoje, 2021–2030 metų nacionaliniame pažangos plane (toliau – NPP), Lietuvos pristatymo užsienyje 2020–2030 metais strategijoje, XVIII Lietuvos Respublikos Vyriausybės programoje (toliau – Vyriausybės programa),numatytus prioritetinius tikslus bei uždavinius kultūros srityje, Lietuvos Respublikos kultūros ministro valdymo srities prioritetus, bei siekiant prisidėti prie jų įgyvendinimo, Teatras nustato tokius veiklos prioritetus:

**1 veiklos prioritetas. Kultūros paslaugų prieinamumo ir kokybės didinimas.**

Įgyvendinant šį veiklos prioritetą Teatras prisideda prie Vyriausybės programos 4.3 projekto „Visiems prieinama ir įtrauki kultūra” ir Kultūros ministro valdymo srities 2 veiklos prioriteto „Kultūros paslaugų prieinamumo ir kokybės gerinimas“ įgyvendinimo.

**Svarbiausios veiklos:**

1. Darnaus repertuaro ir aukščiausio lygio scenos meno sklaidos užtikrinimas. Lankytojams pateikiama repertuaro įvairovė, apimanti ir klasikinius, „auksofondo“ pastatymus su puikiais atlikėjais ir žinomais statytojais: choreografo Angelin Preljocaj baletas „Le Parc“, J. Offenbach opera „Hofmano istorijos“ (rež. F. Grazinni, muzikos vadovas S. Quatrini), G. Puccini vienaveiksmių operų Triptikas, bendradarbiaujant su New York City Opera (rež. M. Capasso, pagrindinę partiją atlieka K. Opolais), baletai „Nijinski“ ir „La Strada“ (choreografas Marco Goecke) ir netradicinius, eksperimentinius operų pastatymus: J. Jurkūno „LLLOVE“, D. Digimo „Septynių metrų ilgio paskutinis žodis“, koncertinį R. Strauss operos „Salomėja“, pagrindinę partiją atliekant Asmik Grigorian, atlikimą. Esminis spektaklių kriterijus – meninė kokybė ir profesionalumas;
2. Teatro žiūrovų informavimo bei aptarnavimo standartų gerinimas. Skiriamas didelis dėmesys informavimui apie profesionalųjį scenos meną ir jo populiarinimui. Didinama komunikaciją socialiniuose tinkluose Facebook, Instagram, LinkedIn, YouTube. Taip pat kuriamos tinklalaidės Spotify, PodBean kanalams;
3. Festivalio „LNOBT Open“ Valdovų rūmų kieme plėtra. 2024 m. numatoma naujų operos ir baleto pastatymų parodymą ne tik Valdovų rūmų kieme, bet ir kitose Vilniaus miesto erdvėse, įtraukiant jaunuosius kūrėjus: atlikėjus, kompozitorius, režisierius, choreografus ir kt.;
4. Teatro renginių pritaikymas šalies kultūros centrų erdvėms. Ši veikla bus įgyvendinama tęsiant koncertų ciklus „Muzika mažoms ausytėms“ ir „Muzika mažoms kojytėms“ bei operetės „Zarzuela“, baletų „Pachita“, „Bolero“, „Žizel“ parodymus, taip pat naujų koncertinių programų su Teatro orkestru, choru ir solistais atlikimus.

**2 veiklos prioritetas. Kūrybingos asmenybės ugdymas kultūros ir meno priemonėmis.**

Įgyvendinant šį veiklos prioritetą prisidedama prie Vyriausybės programos 4.1 projekto „Kultūros svarba asmens, visuomenės ir valstybės raidai“ ir Kultūros ministro valdymo srities 1 veiklos prioriteto „Kultūros vaidmens stiprinimas asmens, visuomenės ir valstybės raidoje“.

**Svarbiausios veiklos:**

1. Nacionalinių ir užsienio scenos meno kūrinių, kultūrinės edukacijos, kitų renginių ir programų repertuare ir kitose Teatro erdvėse puoselėjimas. Veiklą stiprina tokios programos kaip virtualios ekskursijos, kasmet sukuriama ir pristatoma po vieną naują spektaklį prie Geležinės teatro uždangos, įtraukiant jį į repertuarą. 2024 m. planuojamas W. A. Mozart operos „Užburtoji fleita“ pastatymas (rež. Ž. Vingelis);
2. Motyvuoti jaunuosius žiūrovus įsitraukti į Teatro veiklas. Kuriamos edukacijos programos vaikams bei paaugliams, skatinančios pažinti operos ir baleto meną, dažnesnį lankymąsi Teatre. Teatre veikia vaikų šokio „Polėkis“ bei vaikų choro studijos, kuriose vaikai ir mokiniai susipažįsta su klasikinio dainavimo bei šokio pagrindais, dalyvauja pastatymuose, ugdomas jų kūrybiškumas;
3. Bendradarbiavimas su šalies ir užsienio pripažintais ir jaunais talentingais meno kūrėjais, atlikėjais. Jau keletą metų veikia Operos stažuotojų programa, toliau bus tęsiama operos ir baleto inkubatoriaus veikla. „Operos genomo“ programoje numatyti 2 nauji pastatymai: J. Jurkūno opera „LLLOVE“, D. Digimo opera „Septynių metrų ilgio paskutinis žodis“. „Kūrybiniame impulse“ choreografinius darbus tradiciškai pristatys 5-6 jaunieji choreografai.

**3 veiklos prioritetas. Lietuvos žinomumo ir kultūros sklaidos užsienyje stiprinimas.**

Šiuo prioritetu prisidedama prie Vyriausybės programos prioritetinio 4.5 projekto „Kultūrinė diplomatija, valstybės įvaizdis ir tarptautiškumas. Tai, kuo turime didžiuotis“ bei Lietuvos pristatymo užsienyje 2020–2030 metais strategijos tikslo „Didinti bendrą šalies žinomumą“ įgyvendinimo.

**Svarbiausios veiklos:**

1. 2024 m. Teatras planuoja dalyvauti „Lietuvos sezonas Prancūzijoje“ programoje;
2. Dalyvavimas tarptautinėse konferencijose, festivaliuose (Bydgoščiaus operos festivalis), atstovavimas Lietuvai pripažintoje tarptautinėje asociacijoje „Opera Europa“, dalyvaujant šios asociacijos valdyboje, forumų valdymo grupėse, rengiant pranešimus bei dalijantis patirtimi konferencijose, planuojama surengti scenos meno srities profesionalų forumą Teatre;
3. Per profesionalių operos teatrų ir operos festivalių asociaciją „Opera Europa“ bendradarbiauti su žinomais užsienio operos teatrais, statant bendrus scenos meno kūrinius;
4. Bendradarbiavimas su užsienio teatrais ir kūrybinėmis agentūromis dėl Teatro darbuotojų pasirodymų bei scenos meno kūrinių pastatymo užsienyje: New York City opera (JAV), Lausanne Opera (Šveicarija), Bolonijos (Italija) teatras ir kt.

Prioritetų įgyvendinimas susijęs su Teatro funkcijų vykdymo programa 08-001 „Teatro meno pristatymas žiūrovui“, funkcijų vykdymo programos tęstinės veiklos uždaviniu „Rodyti žiūrovų poreikį atitinkantį repertuarą“ 01 priemone „Rodyti ir statyti spektaklius“.

**IV SKYRIUS**

**PROGRAMOS**

 Teatras kasmet vykdo vieną strateginio veiklos plano funkcijų vykdymo programą „Teatro meno pristatymas žiūrovui“ (kodas 08.001.). Šia programa siekiama suteikti galimybę Teatro lankytojams pažinti šalies ir užsienio operos bei baleto meno atlikėjus ir kūrėjus, pristatant aukštos meninės vertės operos, baleto ir kitus scenos meno kūrinius, tenkinant šalies visuomenės socialinių bei amžiaus grupių poreikį profesionaliajam scenos menui, ugdant menu, formuojant mūsų šalies kultūros įvaizdį užsienyje. Per sezoną numatoma pastatyti po 4–5 premjeras: 2 operos, 2 baletai ir vienas spektaklis vaikams, iš jų planuojamas kasmet bent vienas nacionalinis kūrinys.

Vykdydamas šią programą*,* Teatras įgyvendina valstybės politiką profesionaliojo scenos meno srityje ir atlieka šias pagrindines funkcijas, kurdamas ir pristatydamas:

* Savo, kaip Lietuvos didžiausios kultūros įstaigos, kūrybinių darbuotojų ir kitų Lietuvos profesionalių atlikėjų aukščiausio lygio scenos meno kūrybą Lietuvoje ir užsienyje;
* Užsienio scenos meno iškiliausių kūrėjų ir atlikėjų kūrybą;
* Lietuvos bei užsienio scenos meno organizacijų bendros gamybos scenos meno kūrinius;
* Iškilius Lietuvos autorių scenos meno kūrinius;
* Jaunųjų talentingų Lietuvos ir užsienio atlikėjų meną;
* Teatro kūrybinę veiklą skaitmeniniuose įrašuose ir leidinyje „Bravissimo“.

 **2 lentelė.** *2024—2026 metų asignavimų ir kitų lėšų pasiskirstymas pagal valstybės veiklos sritis ir programas (tūkst. eurų)*

| Eil. Nr. | Valstybės veiklos srities pavadinimas, programos kodas ir pavadinimas | 2024 metų asignavimai | 2025 metų asignavimai | 2026 metų asignavimai |
| --- | --- | --- | --- | --- |
| iš viso | iš jųdarbo užmokesčiui | iš viso | iš jųdarbo užmokesčiui | iš viso | iš jųdarbo užmokesčiui |
| 1 | 2 | 3 | 4 | 5 | 6 | 7 | 8 |
|  1 | 08 Kultūros ir visuomenės informavimo valstybės veiklos sritis | 19832,0 | 15104,0 | 18532,0 | 15104,0 | 19032,0 | 15104,0 |
|  1.1 | 08-001 (F) Teatro meno pristatymas žiūrovui | 19832,0 | 15104,0 | 18532,0 | 15104,0 | 19032,0 | 15104,0 |
| **IŠ VISO** | 19832,0 | 15104,0 | 18532,0 | 15104,0 | 19032,0 | 15104,0 |
| **Iš jų pažangos ir regioninių pažangos priemonių** |  |  |  |  |  |  |
| **Iš jų tęstinės veiklos priemonių**  | 19832,0 | 15104,0 | 18532,0 | 15104,0 | 19032,0 | 15104,0 |
| **Iš jų pervedimų priemonių**  |  |  |  |  |  |  |
| **Iš jų Lietuvos Respublikos valstybės biudžetas (įskaitant Europos Sąjungos ir kitos tarptautinės finansinės paramos lėšas)**  | 19832,0 | 15104,0 | 18532,0 | 15104,0 | 19032,0 | 15104,0 |
| **Iš jų kiti šaltiniai (Europos Sąjungos finansinė parama projektams įgyvendinti ir kitos teisėtai gautos lėšos)**  |  |  |  |  |  |  |
| **Asignavimų pokytis, palyginti su ankstesniais metais**  | 1014,0 | 1180,0 | -1300,0 | 0,0 | 500,0 | 0,0 |
| **Iš jų pažangos ir regioninių pažangos priemonių** | 0,0 | 0,0 | 0,0 | 0,0 | 0,0 | 0,0 |
| **Iš jų tęstinės veiklos priemonių**  | 1014,0 | 1180,0 | -1300,0 | 0,0 | 500,0 | 0,0 |
| **Iš jų pervedimų priemonių**  | 0,0 | 0,0 | 0,0 | 0,0 | 0,0 | 0,0 |

**1 grafikas.***2024–2026 metų asignavimų pasiskirstymas pagal programas*

|  |
| --- |
| **08 valstybės veiklos srities 08.001 programa: *Teatro meno pristatymas žiūrovui*** |

Šios funkcijų vykdymo programos tęstinės veiklos uždavinys „Rodyti žiūrovų poreikį atitinkantį repertuarą“. Žemiau pateikiama grafinė programos ir jos uždavinio informacija:

**2 grafikas.***Teatro meno pristatymas žiūrovui programa ir jos uždaviniai*

2024 metais planuojamos premjeros:

 1) Baletas „Le Parc“. Choreografas Angelin Preljocaj, kostiumų dailininkas – Herve Pierre, scenografas – Thierry Leproust, šviesų dailininkas – Jacques Chatelet;

 2) Jacques´o Offenbacho opera „Hofmano istorijos“. Režisierius Frederico Grazinni, kostiumų dailininkė Valeria Donata Betella, scenografas Andrea Belli, muzikos vadovas Sesto Quatrini;

 3) G. Puccini vienaveiksmių operų Triptikas, bendradarbiaujant su New York City Opera. Tai pirmasis LNOBT ir New York City Opera jungtinės veiklos pastatymas. Šio pastatymo režisierius – Michael Capasso. Muzikos vadovas Ričardas Šumila;

 4) Baletai “Nijinski” ir “La Strada”, choreografas Marco Goecke.

Kultūrinė edukacija išlieka Teatro prioritetine veikla. Teatro kultūrinė edukacija gali būti klasifikuojama pagal skirtingus kriterijus. Svarbiausi jų: sudėtingumas, tikslinė auditorija, susidomėjimo lygis, lokacija (teatre, virtuali edukacija ar regionuose). Vykdant kultūrinę edukaciją Teatras pasitelkia įvairias rinkodaros priemones, vykdo plačią komunikaciją socialiniuose tinkluose. Teatras, norėdamas tapti patrauklesnis jaunajai kartai, dalyvauja Kultūros paso programoje, kurioje siūlomi unikalūs renginiai skirtingo amžiaus moksleiviams. Taip pat organizuojamos ekskursijos po Teatro užkulisius išlieka viena populiariausių iš siūlomų edukacijų. Šis didėjantis edukacijos ekskursijų poreikis, skatina didinti ir organizuojamų ekskursijų skaičių. 2023 m. išbandyta naujovė – teminė muzikinė ekskursija po Vilnių, sulaukusi didelio žiūrovų susidomėjimo, bus vykdoma ir 2024 m. vasarą. 2023 m. įdiegta naujovė Teatro edukacijoje – gyva baleto pamoka suaugusiems, kurią veda profesionalūs Teatro baleto korepetitoriai. Sulaukus didelio žiūrovų dėmesio šiai edukacinei programai, ją planuojama tęsti ir 2024–2026 metais.

2024–2026 m. laikotarpiu ir toliau didelis dėmesys bus skiriamas skaitmeniniam turiniui ir jo įvairiapusiškam kūrimui, kad kuo daugiau žiūrovų galėtų susipažinti su Teatro kūrybine veikla. Siekiant didinti žiūrovų auditoriją, Teatras dalyvauja ir E-kultūra platformos projekte, siekiant sukurti vartotojui patogią vieną elektroninę informacinių technologijų prieigą prie kultūros turinio, duomenų ir informacijos išteklių bei kokybiškų elektroninių kultūros paslaugų.

2023 m. Teatras tapo Europos Sąjungos iš dalies finansuojamos programos Kūrybiška Europa partneriu ir prisijungė prie projekto Fortissimo. Projekto tikslas sukurti muzikos mokymosi įrankius, kurie būtų lengvai pritaikomi visoje Europoje. 2024–2026 m. Teatras planuoja pritaikyti kuriamus įrankius Lietuvos naudotojams (šiuo metu įrankiai kuriami vokiečių kalba). Įrankių rinkinį sudarys programėlė (tiek kompiuteriams, tiek telefonams), skirta mokytojams kaip mokomoji medžiaga ruoštis pamokoms ir kaip virtuali muzikos salė. Tikimąsi, kad šios programos įdiegimas Lietuvoje gali padidinti vaikų ir paauglių susidomėjimą ne tik klasikine muzika, bet ir norą mokytis ir gilinti žinias muzikos srityje.

2024 m. numatoma ir toliau Teatro repertuarą formuoti ciklais, t. y. kai vienas spektaklis yra rodomas keletą dienų iš eilės. Ciklai pradedami publikos supažindinimu, organizuojant pokalbius Teatro fojė „Pokalbiai prieš uvertiūrą”. Apie premjerinius spektaklius informuojama spaudos konferencijose, susitikimuose su kūrėjais, atlikėjais atvirų paskaitų, diskusijų forma. Įdomiausi pokalbiai, susitikimai transliuojami tiesiogiai socialinių tinklų platformose. Šis žiūrovų pamėgtas projektas planuojamas tęsti 2024–2026 metų sezonuose tiek kontaktiniu su žiūrovais būdu, tiek virtualiai.

Toliau tobulinama Teatro rinkodara ir komunikacija, ieškoma naujų sklaidos erdvių, didesnį dėmesį skiriant skaitmeninei rinkodarai. Didelis dėmesys planuojamas skirti turinio rinkodarai, komunikacijai per turinį, vaizdo priemones. Teatras, siekdamas išlikti atviras ir prieinamas įvairioms socialinėms grupėms, ir toliau planuoja 2024–2026 metais dalyvauti „Open House Vilnius“ architektūros savaitgalyje, tarptautinėje meno mugėje „Art Vilnius“ bei „Vilniaus tarptautinėje knygų mugėje“, parengiant Teatro stendus bei pristatant programas.

2024–2026 m. didelis dėmesys bus skiriamas asmeninio rėmimo programai: ji bus aktyvinama ir skatinama: kviečiama remti Teatrą, tapti rėmimo programos dalyviu, pervedant lėšas naudojantis elektronine bilietų pardavimo sistema ir joje įdiegta rėmimo programa. Programą sudaro kelios pakopos pagal skiriamų lėšų dydį.

2024–2026 m. toliau tęsiama Teatro padalinių vadovų kompetencijų tobulinimo programa, sudaryta vadovaujantis 2019 m. pabaigoje atliktu vadovavimo kompetencijų nustatymo testu pagal cut-e metodiką, tolimesniuose etapuose skiriant dėmesį pokyčių bei krizių valdymui.  Planuojama 2024 –2026 m. ugdyti vidurinės grandies vadovų kompetencijas, skiriant dėmesį delegavimo, laiko planavimo ir komunikacijos kompetencijoms. Sudarant metinį kompetencijų ugdymo planą, atsižvelgiama į darbuotojų metinio veiklos vertinimo metu iškeltus metinius uždavinius bei išgrynintus poreikius.

Administracijos, reklamos, renginių organizavimo bei technikos padalinių darbuotojams suteikiama galimybė tobulinti savo žinias mokymuose, konferencijose, stažuotėse  ne tik Lietuvoje, bet ir užsienyje, pasinaudojant naryste „Opera Europa“ asociacijoje.

Kūrybinių darbuotojų kolektyvai (solistai, choro artistai, orkestro muzikantai, baleto šokėjai) kasmet vidutiniškai dirba su dviem kviestiniais pedagogais, kurie padeda tobulinti ir ugdyti skirtingas kompetencijas, kelti atlikėjų meistriškumo lygį.

Siekiamybė 2026 metams, kad ne mažiau kaip 70 procentų darbuotojų per kalendorinius metus dalyvautų kompetencijų tobulinimo užsiėmimuose. Teatras įsitraukė ir aktyviai dalyvauja Lietuvos nacionalinės Martyno Mažvydo bibliotekos vykdomame kultūros sektoriaus darbuotojams skirtame projekte „Kultūros sektoriaus bendrųjų, vadybinių ir profesinių kompetencijų tobulinimas 2023–2026 metais”.

2024–2026 m. toliau didelis dėmesys bus skiriamas Teatro darbuotojų emocinei gerovei: numatomos darbuotojų pasitenkinimo darbu apklausos, naujų darbuotojų įvedimo programa, sąmoningumo  ugdymo mokymai, padalinių vadovų kompetencijų stiprinimas psichinės sveikatos srityje, suteikiama galimybė darbuotojams gauti individualias psichologo konsultacijas, tobulinama vidinė komunikacija bei ieškoma naujų patrauklių jos būdų.

2024–2025 metais planuojama parengti architektūrinės idėjos konkursą ir jo techninį projektą, kuriame būtų numatyta nauja kamerinė salė vietoje ūkinio kiemo.

Šiuo laikotarpiu planuojama ir toliau bendradarbiauti su koncertinėmis įstaigomis Lietuvos nacionaline filharmonija ir Lietuvos valstybiniu simfoniniu orkestru, Lietuvos nacionaliniu dramos teatru, Lietuvos nacionaliniu dailės muziejumi, Lietuvos Didžiosios Kunigaikštystės valdovų rūmais, Lietuvos teatro, muzikos ir kino muziejumi, VšĮ Art Vilnius. Glaudus ryšys palaikomas ir švietimo bei mokslo srityje: Lietuvos muzikos ir teatro akademija, Vilniaus Gedimino technikos universitetas (Vilnius TECH), Vilniaus universitetas, Vilniaus kolegija, Vilniaus dailės akademija, bendradarbiaujama su Nacionaline M. K. Čiurlionio menų mokykla ir kitomis šalies muzikos ir baleto mokyklomis. 2024–2026 m. siekiama suaktyvinti bendradarbiavimą su nevyriausybinėmis organizacijomis, kaip „Operomanija“, „Vilniaus miesto opera“, Lietuvos šokio informacijos centras ir pan.

 Vykdomai programai 2024–2026 m. numatyti du finansavimo šaltiniai: valstybės biudžeto lėšos ir Teatro pajamų įmokos. Teatras papildomai gauna lėšų iš Profesionaliojo scenos meno įstaigų veiklos skatinimo 2024–2028 metų veiksmų plano veiklų ir privačių rėmėjų.

 Teatras parduoda bilietus į spektaklius visam sezonui, kurio pradžia rugsėjo mėnesį, pabaiga – kitų kalendorinių metų gegužę. Naujojo sezono bilietais pradedama prekiauti einamųjų metų gegužės–birželio mėnesį. Tai padeda Teatrui stabilizuoti pinigų srautus vasaros laikotarpiu, kai sezonas pasibaigęs. Taip pat Teatras nuomoja patalpas kitų renginių, pristatančių aukštos meninės vertės scenos meno kūrinius, organizavimui.

Programa vykdoma neterminuotai. Programą vykdo: 587,88 etatiniai darbuotojai.

Programos koordinatorius: Generalinio direktoriaus pavaduotoja, Meninės veiklos departamento vadovė, Jurgita Skiotytė-Norvaišienė, jurgita.norvaišiene@opera.lt, tel.8 5 262 0193.

***3 lentelė.*** *2024—2026 metų programos “Teatro meno pristatymas žiūrovui” uždaviniai, priemonės, asignavimai ir kitos lėšos (tūkst. eurų)*

| Valstybės veiklos srities, programos, uždavinio, priemonės kodas, požymis | Uždavinio, priemonės pavadinimas | 2024 metų asignavimai | Numatomi 2025 metų asignavimai | Numatomi 2026 metų asignavimai | Vyriausybės programos nuostatų įgyvendinimo plano, Nacionalinės darbotvarkės, NPP ir (arba) nacionalinės plėtros programos akronimas elemento kodas |
| --- | --- | --- | --- | --- | --- |
| iš viso | iš jų darbo užmokesčiui  | iš viso | iš jų darbo užmokesčiui  | iš viso | iš jų darbo užmokesčiui  |
| 1 | 2 | 3 | 4 | 5 | 6 | 7 | 8 | 9 |
| 08-001-11-01 (T) | Rodyti žiūrovų poreikį atitinkantį repertuarą | 19832,0 | 15104,0 | 18532,0 | 15104,0 | 19032,0 | 15104,0 |  |
| 08-001-11-01-01 (TP) | Rodyti ir statyti spektaklius | 13273,0 | 13273,0 | 13273,0 | 13273,0 | 13273,0 | 13273,0 |  |
| 08-001-11-01-02 (TP) | Užtikrinti tinkamą teatro patalpų techninį stovį ir personalo darbo aplinką | 6559,0 | 1831,0 | 5259,0 | 1831,0 | 5759,0 | 1831,0 |  |

|  | 1. Lietuvos Respublikos valstybės biudžetas, iš viso | 19832,0 | 15104,0 | 18532,0 | 15104,0 | 19032,0 | 15104,0 |  |
| --- | --- | --- | --- | --- | --- | --- | --- | --- |
|  | iš jo: 1.1. valstybės biudžeto lėšos | 17332,0 | 15004,0 | 15832,0 | 15004,0 | 16332,0 | 15004,0 |  |
|  | 1.2. bendrojo finansavimo lėšos |  |  |  |  |  |  |  |
|  | 1.3. Europos Sąjungos ir kitos tarptautinės finansinės paramos lėšos |  |  |  |  |  |  |  |
|  | 1.4. Pajamų įmokos ir kitos pajamos | 2500,0 | 100,0 | 2700,0 | 100,0 | 2700,0 | 100,0 |  |
|  | 2. Kiti šaltiniai (Europos Sąjungos finansinė parama projektams įgyvendinti ir kitos teisėtai gautos lėšos, nurodant atskirus šaltinius) |  |  |  |  |  |  |  |
|  | **Iš viso programos pažangos ir regioninėms pažangos priemonėms finansuoti** |  |  |  |  |  |  |  |
|  | Iš jų Lietuvos Respublikos valstybės biudžeto lėšomis finansuojamoms pažangos priemonėms |  |  |  |  |  |  |  |
|  | Iš jų iš kitų šaltinių finansuojamoms pažangos priemonėms |  |  |  |  |  |  |  |
|  | **Iš viso programos tęstinės veiklos ir pervedimų priemonėms finansuoti** | 19832,0 | 15104,0 | 18532,0 | 15104,0 | 19032,0 | 15104,0 |  |
|  | Iš jų Lietuvos Respublikos valstybės biudžeto lėšomis finansuojamoms tęstinės veiklos ir pervedimų priemonėms | 19832,0 | 15104,0 | 18532,0 | 15104,0 | 19032,0 | 15104,0 |  |
|  | Iš jų iš kitų šaltinių finansuojamoms tęstinės veiklos ir pervedimų priemonėms |  |  |  |  |  |  |  |
|  | **Iš viso programai finansuoti (1 + 2)** | 19832,0 | 15104,0 | 18532,0 | 15104,0 | 19032,0 | 15104,0 |  |

***4 lentelė.*** *2024—2026 metų programos “Teatro meno pristatymas žiūrovui” uždaviniai, priemonės, stebėsenos rodikliai ir jų reikšmės*

| Stebėsenos rodiklio kodas  | Uždavinių, priemonių, stebėsenos rodiklių pavadinimai ir matavimo vienetai  | Stebėsenos rodiklių reikšmės | Susijęs strateginio planavimo dokumentas (VPNĮP, NPP, PP, RPP) |
| --- | --- | --- | --- |
| 2024 | 2025 | 2026 |
| 1 | 2 | 3 | 4 | 5 | 6 |
|  | **08-001-11-01 (T) uždavinysRodyti žiūrovų poreikį atitinkantį repertuarą** |  |  |  |  |
| E-08-001-11-01-01 | Vidutinis salių užimtumas įstaigos organizuotuose pasirodymuose stacionare (procentai)  | 95,0 | 95,0 | 95,0 |  |
|  | **08-001-11-01 (T) uždavinio 08-001-11-01-01 (TP) priemonėRodyti ir statyti spektaklius** |  |  |  |  |
| R-08-001-11-01-01-01 | Viešai atliktų naujų kūrinių skaičius (vienetai)  | 4,0 | 4,0 | 4,0 |  |
| R-08-001-11-01-01-02 | Nacionalinių kūrinių dalis repertuare (procentai)  | 15,0 | 15,0 | 15,0 |  |
| R-08-001-11-01-01-03 | Surengtų edukacinių užsiėmimų skaičius (vienetai)  | 300,0 | 310,0 | 310,0 |  |
| R-08-001-11-01-01-04 | Naujų edukacinių užsiėmimų temų skaičius (vienetai) | 9,0 | 9,0 | 9,0 |  |
| R-08-001-11-01-01-05 | Surengtų edukacinių užsiėmimų virtualiu (nuotoliniu) būdu skaičius (vienetai)  | 7,0 | 7,0 | 7,0 |  |
| R-08-001-11-01-01-06 | Edukaciniuose užsiėmimuose virtualiu (nuotoliniu) būdu dalyvavusių žmonių skaičius (žmonės)  | 1200,0 | 1200,0 | 1200,0 |  |
| R-08-001-11-01-01-07 | Įstaigos organizuotų virtualių (nuotolinių) pasirodymų skaičius (vienetai)  | 15,0 | 15,0 | 15,0 |  |
| R-08-001-11-01-01-08 | Apsilankymų įstaigos organizuotuose tiesioginių transliacijų pasirodymuose virtualiu (nuotoliniu) būdu skaičius (žmonės)  | 8000,0 | 8000,0 | 8000,0 |  |
| R-08-001-11-01-01-09 | Edukacinių užsiėmimų dalyvių skaičius (žmonės)  | 10000,0 | 10000,0 | 10100,0 |  |
| R-08-001-11-01-01-10 | Viešai atliktų pasirodymų skaičius (vienetai) | 165,0 | 165,0 | 165,0 |  |
|  | **08-001-11-01 (T) uždavinio 08-001-11-01-02 (TP) priemonėUžtikrinti tinkamą teatro patalpų techninį stovį ir personalo darbo aplinką** |  |  |  |  |
| R-08-001-11-01-02-01 | Kvalifikaciją tobulinusių darbuotojų dalis (procentai)  | 40,0 | 50,0 | 70,0 |  |
| R-08-001-11-01-02-02 | Išlaidos vieno darbuotojo kvalifikacijos tobulinimui (eurai)  | 225,0 | 250,0 | 250,0 |  |

**VI SKYRIUS**

**ŽMOGIŠKIEJI IŠTEKLIAI**

**5 lentelė.** *Informacija apie įstaigos (ministro valdymo srities įstaigų) žmogiškuosius išteklius (vnt.) ir asignavimus jiems išlaikyti (tūkst. eurų)*

|  |  |  |  |  |
| --- | --- | --- | --- | --- |
| Eil.Nr. | Įstaigos pavadinimas | 2024 metai | 2025 metai | 2026 metai |
| Pareigybių skaičius | Išlaidos darbo užmokesčiui | Pareigybių skaičius | Išlaidos darbo užmokesčiui | Pareigybių skaičius | Išlaidos darbo užmokesčiui |
| iš viso | iš jų valstybės tarnautojai | iš viso | iš jų valstybės tarnautojai | iš viso | iš jų valstybės tarnautojai |
| 1.  | Lietuvos nacionalinis operos ir baleto teatras | 588,00 | 0,00 | 15104,0 | 588,00 | 0,00 | 15104,0 | 588,00 | 0,00 | 15104,0 |
|  | Iš viso | 588,00 | 0,00 | 15104,0 | 588,00 | 0,00 | 15104,0 | 588,00 | 0,00 | 15104,0 |